[{"text_idx": "#000001", "text": "Fe gwrddon ni a\u0302 DWP Academy yn eu gofod ymarfer yn Djorwulu lle maen nhw\u2019n dysgu dosbarthiadau cymunedol a lle maen nhw\u2019n ffilmio\u2019r rhan fwyaf o\u2019u dawnsiau feirysol. Fe\u2019u sefydlwyd gan Dance God Lloyd ac Afrobeast; mae\u2019r grw\u0302p dawns hwn ar flaen y gad ym maes yr Affro-ddawns ac mae ganddyn nhw bresenoldeb byd-eang ar-lein a heriau dawns eiconig. Roedd hi\u2019n bwysig inni gysylltu a\u0302 dechreuwyr y symudiadau hyn ac i gydweithio a\u0302\u2019r artistiaid hyn wrth ystyried sut i ddod a\u0302\u2019r ffurf ddiwylliannol gyfoethog hon ar gelfyddyd i Gymru."}, {"text_idx": "#000002", "text": "Wedyn, fe wnaethon ni gysylltu a\u0302 Joey Lit a Kelly, sylfaenwyr Free The Youth Ghana. Mae\u2019r grw\u0302p hwn yn arwain y ffordd i ymgysylltu a\u0302\u2019r alltudion a chyflwyno llun o Affrica sy\u2019n herio ystrydebau. Mae eu label dillad stryd cwlt wedi ennill sylw lleol a rhyngwladol, ac mae eu cynlluniau ar gyfer y dyfodol yn mynd a\u0302 nhw ar daith gyffrous, gan rymuso ieuenctid ar draws y byd."}, {"text_idx": "#000003", "text": "Fel y rhai sy\u2019n cymryd risg, mae artistiaid ifanc yn Ghana yn cychwyn mudiadau heb aros am ddilysiad nac arweiniad, ond yn lle hynny yn defnyddio adnoddau cymunedol ac ar-lein i arwain ei gilydd, rhannu gwybodaeth a chreu gwerth am eu gwaith. Roedd ein taith yn cynnwys sgyrsiau gyda\u2019r creadigion Nana Yaw Oduro, yr artist gweledol Hakeem Adam, y cyfarwyddwr Nana Akosua Hanson, yr artist symudiadau Kwame Boafo yn Accra (dot) Alt y cerddor Fuse ODG a\u2019r artist Kuukua Eshun a gyd-sefydlodd Boxed Kids gyda Prince Gyasi."}, {"text_idx": "#000004", "text": "I gael gwybod mwy am y si\u0311n ddawns yn Accra cawsom ein cyflwyno i\u2019r dawnswyr Shelly Ohene Nyako, Jeff Washington yn ogystal ag Incredible Zigi a sefydlodd AfroZig ac sy\u2019n adnabyddus am greu\u2019r Pilolo."}, {"text_idx": "#000005", "text": "Ymhlith y sefydliadau eraill oedd yn gweithredu newid ar draws y wlad y buom ni\u2019n cyfnewid a\u0302 nhw roedd The First Creatives ac Accra Theatre Workshop."}, {"text_idx": "#000006", "text": "Mae\u2019r ymweliad wedi tanio cysylltiadau ystyrlon newydd y byddwn yn parhau i\u2019w harchwilio."}, {"text_idx": "#000008", "text": "mae bywydau du o bwys: adnoddau"}]